» ஆளும் கட்சியில் வளரும் சர்வாதிகாரத்தை கண்டிப்பது ஆளும் கட்சி மக்களுக்கு அளித்த வாக்குறுதிகளை நிறைவேற்றாததை அம்பலப்படுத்துவது. ஆளும் கட்சியின் அமுலில் ஏற்படும் அல்லல் அவதியை எடுத்துக்காட்டுவது. ஆளும் கட்சியின் சட்டதிட்டங்களும் நிர்வாக முறைகளும் ஏழைகளை எவ்விதத்தில் கெடுக்கிறது என்பதை எடுத்துரைப்பது. ஆளும் கட்சி என்னென்ன விதமான இதமளிக்கும் சட்டம் செய்திருக்கவேண்டும் என்பதை சுட்டிக்காட்டுவது, உரிமையையும், உடமையையும் பறிகொடுக்கும் போக்கில் ஆளுங்கட்சி நடந்து கொள்ளும்போது, கண்டிப்பது, எதிர்த்து கிளர்ச்சி நடத்துவது, இவை போன்றவைதான் எதிர்கட்சிகளுக்கு இருக்க வேண்டிய இலட்சணங்கள் என்று நான் படித்த - அதிக அளவு படிக்கவில்லை, ஆனால் படித்தவரையில் கவனத்துடன் படித்திருக்கிறேன். அரசியல் விளக்க ஏடுகளில் காணப்படுகின்றன.